CELEX: 32007R0802
Language: bg
Date: 2007-07-05 00:00:00
Title: Регламент (ЕО) № 802/2007 на Комисията от 5 юли 2007 година относно установяване на забрана за риболова на атлантическа треска в зона IV на ICES и води на ЕО от зона IIа от страна на съдове под флага на Швеция

7.7.2007   
            
            
               BG
            
            
               Официален вестник на Европейския съюз
            
            
               L 179/36
            
         
      РЕГЛАМЕНТ (ЕО) № 802/2007 НА КОМИСИЯТА
   
   от 5 юли 2007 година
   относно установяване на забрана за риболова на атлантическа треска в зона IV на ICES и води на ЕО от зона IIа от страна на съдове под флага на Швеция
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2371/2002 от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
   като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
   като има предвид, че:
   
               (1)
            
            
               Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (3), определя квотите за 2007 година.
            
         
               (2)
            
            
               В съответствие с получената от Комисията информация, уловът на посочения в приложението на настоящия регламент рибен запас от страна на риболовни съдове, плаващи под флага или регистрирани на територията на посочената в същото приложение държава-членка, изчерпа отпуснатата за 2007 г. квота.
            
         
               (3)
            
            
               Следователно е необходимо да се забрани уловът на този рибен запас, както и неговото съхраняване на борда, прехвърляне и разтоварване на суша,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Квотата за риболов на посочения в приложението към настоящия регламент рибен запас, отпусната за 2007 г. на споменатата в същото приложение държава-членка, се счита за изчерпана от указаната в него дата.
   Член 2
   Забрани
   Забранява се уловът на посочения в приложението към настоящия регламент рибен запас от страна на риболовни съдове, плаващи под флага или регистрирани на територията на посочената в същото приложение държава-членка, считано от указаната в него дата. След тази дата се забранява също и съхраняването на борда, прехвърлянето или разтоварването на суша на този вид рибен запас от посочените риболовни съдове.
   Член 3
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 юли 2007 година.
      
         
            За Комисията
         
         Fokion FOTIADIS
         
         
            Генерален директор на Генерална дирекция „Рибарство и морско дело“
         
      
   
   
      (1)  OВ L 358, 31.12.2002 г., стр. 59.
   
      (2)  ОВ L 261, 20.10.1993 г., стр. 1. Регламент, последно изменен с Регламент (ЕО) № 1967/2006 (ОВ L 409, 30.12.2006 г., стр. 11, последно коригиран с ОВ L 36, 8.2.2007 г., стр. 6).
   
      (3)  ОВ L 15, 20.1.2007 г., стр. 1. Регламент, изменен с Регламент (ЕО) № 444/2007 на Комисията (ОВ L 106, 24.4.2007 г., стр. 22).
   
      ПРИЛОЖЕНИЕ
      
                  №
               
               
                  17
               
            
                  Държава-членка
               
               
                  ШВЕЦИЯ
               
            
                  Ресурс
               
               
                  COD/2AC4.
               
            
                  Вид
               
               
                  Атлантическа треска (Gadus morhua)
               
            
                  Зона
               
               
                  IV; води на ЕО от зони IIа
               
            
                  Дата
               
               
                  13.6.2007 г.